एब्ला

एब्ला (सुमेरियन: 𒌈𒆷 eb₂-la, अरबी: إبلا, आधुनिक: تل مرديخ, टेल मर्दिख) सीरिया का प्राचीन साम्राज्य था। अलेप्पो से लगभग 55 kमी॰ (34 मील) दक्षिण-पश्चिम में मर्दिख (सीरिया में) गांव के पास इसके अवशेष मिलते हैं। एब्ला तीसरी सहस्राब्दी ईसा पूर्व और दूसरी सहस्राब्दी ईसा पूर्व के पूर्वार्ध में एक महत्वपूर्ण केंद्र था। इसकी खोज से यह साबित हुआ कि लेवेंट मिस्र और मेसोपोटामिया के समान प्राचीन और केंद्रीकृत सभ्यता का केंद्र था। इससे यह प्रमाणित हुआ कि प्रारंभिक कांस्य युग के दौरान निकट पूर्व में महत्वपूर्ण केंद्र दो से अधिक थे। एब्ला का साम्राज्य प्रथम विश्व शक्ति के रूप में जाना गया। इतिहास प्रारंभिक कांस्य युग (लगभग 3500 ई॰पू॰) में यह एक छोटी सी बस्ती के रूप में बसा। आगे यह व्यापारिक साम्राज्य के रूप में विकसित होकर, एक विस्तारवादी शक्ति के रूप में विकसित हुआ। इसने उत्तरी और पूर्वी सीरिया के अधिकांश भाग कब्ज़ा कर लिया। एब्ला 23वीं शताब्दी ईसा पूर्व में नष्ट हो गया था। इसके बाद इसका पुनर्निर्माण किया गया जिसका उल्लेख उर के तीसरे राजवंश के अभिलेखों में किया गया। पहले एब्ला का विस्तार करके दूसरा एब्ला का निर्माण किया गया जिस पर एक नए शाही राजवंश का शासन था। इसे तीसरी सहस्राब्दी ईसा पूर्व के अंत में नष्ट कर दिया गया, जिससे एमोराइट जनजातियाँ शहरों में जाकर बसीं। इससे तीसरे एब्ला साम्राज्य का निर्माण हुआ। तीसरी सहस्राब्दी ई॰पू॰ के उत्तरार्ध के दौरान एब्ला सीरियाई राज्यों में सबसे प्रमुख साम्राज्य था इसलिए इस काल को "अभिलेखागार का युग" कहा जाता है। इन्हें भी देखें इन्का साम्राज्य इबेरिया साम्राज्य उरर्तु ख्मेर साम्राज्य सन्दर्भ बाहरी कड़ियाँ एबला एबला को यूनेस्को की विश्व धरोहर स्थल के रूप में मान्यता देने का सुझाव एब्ला Archived 2018-06-04 at the वेबैक मशीन खुदाई की तस्वीरों और योजनाओं के साथ